Pantalons curts i els genolls pelats. (Pets)

Ungles brutes i un munt de repèls,
enfilant-se a un arbre ple de prèssecs vermells,
després a la bassa tots nuets
vigilant la roba i que no arribi el pagès.

I a l'hora de berenar
pa amb vi sucre i un bon tros de codonyat,
i després tornar al carrer amb el morro empastifat.

Cap al tard havíem de parar de jugar al futbol
i veure els carros passar amb el gos al darrere lligat,
petaner i sempre a l'aguait de no ser apedregat.
I després d'haver sopat,
pa torrat amb un bon tros de tall,
a la fresca, vigilats, jugàvem a amagar.

Anys enrera,
penso què queda
d'aquell que un dia va anar
amb pantalons curts i els genolls pelats.

El diumenge a missa puntual,
tocava a diana l'àvia, sempre cantant.
Em mudava des del llit estant,
després un bon got, sí, de llet sempre cremant.
El campanar deia clar, segons ella,
veniu mudats.
I després m'arriava, això sí, ben encoloniat.

Anys enrera...

Potser és cert que només recordem allò que ens agrada,
però que seria d'aquestes nits 
sense una bona dosi de nostàlgia gola avall.

Anys enrera...